
REPUBLIKA HRVATSKA
KOPRIVNIČKO-KRIŽEVAČKA ŽUPANIJA 
OPĆINA NOVO VIRJE

Novo Virje, 10.10.2024.


BILJEŠKE UZ FINANCIJSKE IZVJEŠTAJE ZA III. KVARTAL 2024. GODINU


Broj RKP-a:28135
Matični broj:02548534
Naziv obveznika: OPĆINA NOVO VIRJE
Pošta i mjesto: 48355 NOVO VIRJE
Ulica i kućni broj: Trg Vladimira Jagarinca 5
Razina:22
Šifra djelatnosti:8411
Razdjel:000
Šifra grada/općine:561
Žiroračun:2402006-1856100009
IBAN: HR5224020061856100009
Razdoblje: 01.01.2024. - 30.09.2024.

Općina je jedinica lokalne samouprave, a područje na kojem se prostire utvrđeno je Zakonom o područjima županija, gradova i općina u Republici Hrvatskoj. 

Općina obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: - uređenje naselja i stanovanje, - prostorno i urbanističko planiranje, - komunalno gospodarstvo, - brigu o djeci, - socijalnu skrb, - primarnu zdravstvenu zaštitu, - odgoj i osnovno obrazovanje - kulturu, tjelesnu kulturu i sport, - zaštitu potrošača, - zaštitu i unapređenje prirodnog okoliša, - protupožarnu i civilnu zaštitu, - promet na svom području, - ostale poslove sukladno posebnim zakonima.

Općina Novo Virje nije u sustavu PDV-a. Odgovorna osoba općine je Mirko Remetović, općinski načelnik,  nositelj izvršne vlasti Općine i  potpisuje financijske izvještaje.
Bilješke uz financijske izvještaje prema čl. 6. Pravilnika o financijskom izvještavanju sastavni su dio financijskih izvještaja proračuna i proračunskih korisnika.
Općina Novo Virje kao jedinica lokalne i područne (regionalne) samouprave obveznik je predavanja financijskih izvještaja i to obrazaca:
-Izvještaj o prihodima i rashodima, primicima i izdacima – obrazac PR-RAS
-Izvještaj o obvezama – obrazac OBVEZE
-Bilješke

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 30. rujna  2024. upućen od strane Ministarstva financija.
I. BILJEŠKE UZ IZVJEŠTAJ PR-RAS

U III. kvartalu 2024. godini Općina Novo Virje je ostvarila prihode poslovanja u iznosu 623.139,23 eura što je za 19,8% više nego su iznosili u 2023. godini u istom razdoblju.   

Najznačajnije promjene u odnosu na prošlogodišnje izvještajno razdoblje odnose se na povećanje prihoda od poreza i prireza na dohodak ( minimalac iznosi 840,00 eura), prihodi  od pomoći iz inozemstva i od subjekata unutar općeg proračuna ( od kraja prošle 2023. godine državni proračun isplaćuje pomoć za dječje vrtiće – fiskalna održivost vrtića uplaćeno 41.240,00 eura, fiskalno izravnanje ostvareno 203.593,59 eura, funkcionalno spajanje općina-poljoprivredni redar s gradom Đurđevac 2.125,27 eura)  kapitalna pomoć isplaćena od strane ministarstva sporta za izgradnju teniskog terena u iznosu od 36.000,00 eura ), tekuće pomoći od izvanproračunskih korisnika ( HZZ-javni radovi zapošljavanje 1 radnika na javne radove), tekuće pomoći temeljem prijenosa EU sredstva –zaposlene su 4 gerontodomaćice od 01.07.2024. godine koje brinu o 24 korisnika) u iznosu od 4.581,35 eura,  doprinos za šume ( na području općine Novo Virje je više porušeno stabala u šumama u odnosu na isto razdoblje prošle godine). Veći prihod od pruženih usluga, od polovice 2023. godine puštena je u pogon mosna vaga za uslužno vaganje. 

Smanjenje se odnosi na naknade za eksploataciju mineralnih sirovina ( renta za naftu i plin).

Rashodi poslovanja Općine Novo Virje veći su za 24,5% u odnosu na izvještajno razdoblje prethodne godine, u ovom izvještajnom razdoblju iznose 404.204,77 eura  

Najznačajnije promjene u odnosu na prošlogodišnje izvještajno razdoblje odnose se na plaće ( od početka godine usklađena je osnovica za obračun plaća djelatnicima JUO, od 23.05.2024. zaposlen je 1 radnik na javnim radovima a od 01.07.2024. su krenule četiri gerontodomaćice u projektu „Brižne ruke podrvake“, naknade za prijevoz ( troškovi putovanja na posao i s posla), troškovi uredskog nmaterijala, nabavljena službena odjeća za radnika na javnim radovima, usluge tekućeg i investicijskog održavanja zgrada i opreme,  komunalne usluge su veće radi više odvoza  smeća sa zelenih otoka, groblja i odvoza agro folije i većih cijena, veće usluge intelektualnih usluga Općina Novo Virje je morala izraditi plan djelovanja Civilne zaštite, od početka godine se isplaćuju vijećničke naknade za rad općinskog vijeća a one iznose 20,00 eura neto po vijećniku( u ovom razdoblju isplaćene naknade za tri održane sjednice općinskog vijeća), troškovi promidžbe i informiranja su također veći pošto je potpisan ugovor s lokalnom radio postajom. Pomoći unutar općeg proračuna se odnose na pomoći isplaćene Područnoj školi Drenovica koja je županijski korisnik za brušenje i farbanje parketa te za izvođenje radova na vanjskom dijelu škole-fasada. Općinsko vijeće Općine Novo Virje donijelo je odluku o većoj uskrsnici za umirovljenike s područja Općine Novo Virje. Trošak gerontodomaćice je veći s obzirom na veću bruto plaću u odnosu na prošlu godinu, također je donesena odluka općinskog vijeća za isplatu većih iznosa sufinanciranja troškova prijevoza za studente i srednjoškolce. Tekuće donacije u novcu se odnose na isplate financijskih sredstva prema sklopljenim ugovorima sa sportskim, kulturnim i ostalim udrugama koje su sa područja Općine Novo Virje, kapitalne donacije su isplaćene ŠRD Drava za nabavu dječjeg igrališta na izletištu „Čarda“ te za obnovu objekta, i unutrašnja obnova vatrogasnog doma u Medvedički.
[bookmark: _GoBack]Smanjenje se odnosi na troškove loko vožnje,  trošak energije ( krajem 2023. godine je napravljena zamjena javne rasvjete led rasvjetom i stoga je trošak el.energije manji), veterinarske usluge ( manje mikročipiranje pasa u odnosu na isto razdoblje prošle godine) , premije osiguranja, trošak reprezentacije, nema više kamate za kredite pošto je kredit otplaćen s datumom 31.08.2023. godine, manje naknade građanima i kućanstvima u novcu ( u III. kvartalu 2024. godine nije bilo zahtjeva za pomoći u kupnji prve nekretnine ili adaptaciji za mlade sumještane s područja Općine Novo Virje).  

U ovom izvještajnom razdoblju ostvaren je višak prihoda poslovanja u iznosu 218.934,46 eura.

Šifra 4 – rashodi za nabavu nefinancijske imovine Općine Novo Virje su veći u odnosu na izvještajno razdoblje prethodne godine, u ovom izvještajnom razdoblju iznose 28.611,08 eura


Općina Novo Virje je krenula krajem 2023. godine u  zamjenu postojeće javne rasvjete novom led rasvjetom ( početak radova započelo krajem 12. mjeseca 2023. godine) u 2024. godini su radovi završeni,  nabavljen je novi fotokopirni uređaj Canon C55351. Za potrebe komunalnog pogona Općine Novo Virje nabavljena je nova vrtna kosilica Husqvarna, krajem travnja 2024. godine nabavljeno je dječje igralište koje je postavljeno kraj nogometnog igrališta u Novom Virju, nabavljeni su novi mobiteli za potrebe Jedinstvenog upravnog odjela, načelnika i ravnateljice dječjeg vrtića Bregunica. 

U ovom izvještajnom razdoblju ostvaren je manjak prihoda od nefinancijske imovine u iznosu 28.611,08 eura

Šifra 5 – izdaci za financijsku imovinu i otplate zajmova Općine Novo Virje u ovom izvještajnom nema izdataka za financijsku imovinu i otplate zajmova

Ukupni prihodi i primici iznose 623.139,23 eura. 

Ukupni rashodi i izdaci iznose 432.815,85 eura. 

Preneseni višak prihoda i primitaka iz prošlogodišnjeg razdoblja iznosi 853.299,20 eura.  

Višak prihoda i primitaka raspoloživ u slijedećem razdoblju iznosi 1.042.622,58 eura.

Stanje novčanih sredstava u odnosu na prošlogodišnje izvještajno razdoblje je veće za 23,2% u ovom izvještajnom razdoblju iznosi 1.073.644,03 eura.

Jedinstveni upravni odjel ima 4 zaposlenika, od 23.05.2024. je zaposlen jedan radnik na javnim radovima a od 01.07.2024. su zaposlene četiri gerontodomaćice. 

II. Bilješke uz Obrazac OBVEZE

Na Šifri V001 (stanje obveza iz Izvještaja o obvezama na 31. prosinac prethodne godine) 111.685,77 eura 
Šifra V002 – povećanje obveza u izvještajnom razdoblju iznosi 257.206,03 eura, i odnosi se na obveze za zaposlene, materijalne rashode, financijske,  naknade građanima i kućanstvima, ostale tekuće obveze, obveze za nabavu nefinancijske imovine te obveze za tuzemne kredite i zajmove 
Šifra V004  -podmirene obveze u izvještajnom razdoblju su 339.670,54 eura, i odnose se na obveze za zaposlene, materijalne rashode, financijske, obveze za naknade građanima i kućanstvima, ostale tekuće obveze,  obveze za nabavu nefinancijske imovine i obveze za tuzemne kredite i zajmove
Šifra V006 -  stanje obveza na kraju izvještajnog razdoblja je 29.221,26 eura. Stanje dospjelih obveza iznosi 4.990,00 eura. Nedospjele obveze iznose 24.231,26 eura, obveze za zaposlene,  materijalne troškove koje čine obveze za plaće i doprinose, naknada za prijevoz, uredski materijal i ostali materijalni rashodi, energija, usluge telefona, usluge tekućeg i investicijskog održavanja, promidžbe i informiranja, pošte i prijevoza, komunalne usluge, intelektualne, računalne i bankarske usluge, reprezentacija, obveze za naknade građanima i kućanstvima, trošak izrade projekta za izradu nogostupa od groblja do crkve i trošak nabave mobilnih uređaja. 


U Novom Virju, 10.10.2024. godine.


Ime i prezime osobe odgovorne za                                              Ime i prezime osobe ( ovlaštene za 
sastavljanje financijskih izvještaja:                                             potpisivanje financijskih izvještaja)


____________________________			           ______________________________

Andreja Vranić							Mirko Remetović
Viši računovodstveni referent					općinski načelnik Općine Novo Virje
Jedinstveni upravni odjel Općine Novo Virje

Telefon za kontakt: 048/810-089		

